Na jó, nem igazából, hanem abból a kamunévsorból, amit Csőzik László érdi összellenzéki polgármesterjelölt adott le a helyi lapnak, amely le is közölte a listát, szépen egymás alá rendezve. (A poszt élesítésekor legalábbis még így volt.)

Csőzik a 24.hu-nak azt mondta, hogy azért toltak ki a városvezetést kritikátlanul népszerűsítő és messzemenőkig kiszolgáló újsággal, mert az, rögtön azután, hogy az ellenzék bejelentkezett az önkormányzati választásra, hiányosan és valótlan információkkal teletömve jelentette meg az erről szóló hírt, amit ráadásul a fideszes alpolgármester ellenzéket támadó megjegyzéseivel kommentált.